PATVIRTINTA

Molėtų rajono savivaldybės tarybos

2020 m. gruodžio d. sprendimu Nr. B1-

**Dėl Molėtų RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO SKELBIMO SAVIVALDYBĖS INTERNETO SVETAINĖJE TVARKOS APRAŠO PATVIRTINIMO**

**I SKYRIUS**

**BENDROSIOS NUOSTATOS**

1. Molėtų rajono savivaldybės teritorijoje esančių kapinių sąrašo skelbimo savivaldybės interneto svetainėje tvarkos aprašas (toliau – Tvarka) reglamentuoja Molėtų rajono savivaldybės (toliau – Savivaldybė) teritorijoje esančių kapinių sąrašo paskelbimo Savivaldybės interneto svetainėje tvarką.

2. Tvarkoje vartojamos sąvokos atitinka Lietuvos Respublikos palaikų laidojimo įstatyme vartojamas sąvokas.

**II SKYRIUS**

**SAVIVALDYBĖS TERITORIJOJE ESANČIŲ KAPINIŲ SĄRAŠO SUDARYMAS IR JO SKELBIMAS**

3. Savivaldybės teritorijoje esančių kapinių sąrašą sudaro Molėtų rajono savivaldybės administracija (toliau – Administracija), vadovaudamasi Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašu (toliau – Aprašas), patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“.

4. Už sąrašo sudarymą atsakinga Administracija užpildo Aprašo priede pateiktą lentelę.

5. Prieš sudarant Savivaldybės teritorijoje esančių kapinių sąrašus (toliau – kapinių sąrašas) derinama su tos seniūnijos, kurios teritorijoje yra kapinės, seniūnu.

6. Sudarytą kapinių sąrašą administracija pateikia Administracijos padaliniui, atsakingam už informacijos paskelbimą interneto svetainėje, kuris šį sąrašą paskelbia Savivaldybės interneto svetainėje www.moletai.lt ne vėliau kaip kitą darbo dieną nuo jo gavimo dienos.

7. Kapinių sąrašo duomenys atnaujinami ne vėliau kaip per 2 darbo dienas nuo kapinių sąrašo duomenų pasikeitimą patvirtinančios informacijos gavimo.

8. Kapinių sąrašo duomenų atnaujinimą inicijuoja seniūnai. Seniūnai informaciją apie pasikeitusius kapinių sąrašo duomenis ne vėliau kaip per 5 darbo dienas nuo kapinių sąrašo duomenų pasikeitimą patvirtinančios informacijos gavimo privalo pateikti Administracijai, kuri atnaujintus duomenis skelbia Savivaldybės interneto svetainėje Tvarkos 7 punkte nustatyta tvarka.

**III SKYRIUS**

**BAIGIAMOSIOS NUOSTATOS**

9. Tvarka gali būti keičiama ar pripažįstama netekusia galios Savivaldybės tarybos sprendimu.

Kapinių sąrašo sudarymo ir skelbimo savivaldybės interneto svetainėje tvarkos aprašo

priedas

**(savivaldybės teritorijoje esančių kapinių sąrašo forma)**

**MOLĖTŲ RAJONO SAVIVALDYBĖS TERITORIJOJE ESANČIŲ KAPINIŲ SĄRAŠAS**

(savivaldybės pavadinimas)

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Kapinių pavadinimas (jeigu yra) ir kapinių vieta: gyvenamosios vietovės pavadinimas, seniūnijos (jeigu įsteigta) pavadinimas, adresas (jeigu yra) ar su kapinėmis besiribojančios gatvės (jeigu yra) pavadinimas (jeigu nėra kapinių adreso) | Kapinių statusas ir sprendimo dėl kapinių statuso suteikimo priėmimo subjektas, data ir numeris | Kapinių plotas, hektarais | Žyma apie kapinių žemės sklypo registraciją Nekilnojamojo turto registre (įregistruotas / neįregistruotas). Jeigu įregistruotas, – registracijos data ir unikalus numeris | Žyma apie kapinių registraciją Kultūros vertybių registre (registruotos / neregistruotos). Jeigu registruotos, – unikalus kodas | Kapinių prižiūrėtojo vardas, pavardė, telefono numeris (jeigu prižiūrėtojas – fizinis asmuo) arba pavadinimas, buveinė, darbuotojų, į kuriuos galima kreiptis informacijos, vardai, pavardės ir telefono numeriai (jeigu prižiūrėtojas – juridinis asmuo ar kita organizacija) |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |